jkorsvik/nowiki_second_scrape_merged huggingface dataset:
Mururoa

Moruroa eller Mururoa er en atoll i Fransk Polynesia i Stillehavet.


== Geografi ==
Moruroa ligger i øygruppen Tuamotuøyene og ligger ca. 1 250 km sydøst for Tahiti.
Atollen har et areal på ca. 300 km² og er ubebodd. Den høyeste toppen er kun et par moh. da Moruroa er en korallatoll, og i nærheten ligger også Fangataufa-atollen.


== Historie ==
Moruroa har trolig aldri vært bebodd. Øyen ble oppdaget av britiske Philip Carteret i 1767.
I 1903 ble atollen innlemmet, sammen med øvrige øyer innenfor Tuamotugruppen, i det nyskapte Établissements Français de l'Océanie (Fransk Oseania).
Atollen ble etablert som et prøvesprengningsområde for atomvåpen 21. september 1962, og den første prøvesprengningen ble utført den 2. juli 1966. Mellom 1966 og 1996 detonerte 41 atombomber atmosfærisk over jordoverflaten og 147 atombomber under jordoverflaten frem til 1974 og den siste prøvesprengningen ble utført den 27. januar 1996.
Den 10. juli 1985 ble Greenpeaces fartøy «Rainbow Warrior», som var på vei til Moruroa, senket av den franske etterretningstjenesten DGSE i Aucklands havn på New Zealand.I 1995 meddelte den franske presidenten Jacques Chirac at Frankrike ville fortsette å prøvesprenge kjernevåpen i atollen. Dette ledet til store protester i hele verden, blant annet ble franske varer boikottet, og planene ble skrinlagt.
Atollen er i dag et avsperret område.


== Referanser ==


== Eksterne lenker ==
Om Moruroa
Global security om Moruroa
Rongelap

Rongelap, Ronglap eller Rongelapatollen (marshallesisk RoÏlap) er en atoll blant Ralik-kjeden i nordre Stillehavet, og tilhører Marshalløyene.


== Geografi ==
Rongelap ligger ca. 650 km nordvest for hovedøyen Majuro.
Atollen er en korallatoll og har et totalt areal på ca. 1012,2 km²
 med en landmasse på ca. 7,95 km² og en lagune på ca. 1004,32 km². Atollen er den nest største i Marshalløyene og består av ca 61 øyer, og den høyeste toppen er på kun 11 moh.. De største øyene er:

Rongelap, hovedøyen, i den sørlige delen
Arbar, i den sørlige delen
Enlaetok, i den sentrale delen
Kabelle, i den nordlige delen
Lomullal, i den nordlige delen
Mellu, i den sentrale delen
Naen, i den nordlige delen
Tufa, i den sørlige delenFolketellingen i 2011 viste at Rongelap hadde en befolkning på 11 40879.Forvaltningsmessig utgjør atollen en egen kommune. Øyens flyplass, Rongelap Airport (IATA-kode «RNP») har kapasitet for lokale fly.


== Historie ==
Ralik-kjeden har trolig vært bebodd av mikronesiere siden ca 1000 f.Kr., og noen øyer ble oppdaget alt i 1526, av den spanske kapteinen Alonso de Salazar.
Rongelap ble oppdaget den 3. september 1767 av den britiske kapteinen Samuel Wallis og ble besøkt den 7. oktober 1825 av den russiske oppdagelsesreisende Otto von Kotzebue. Øyene havnet senere under spansk suverenitet.
Neuguinea-Compagnie, et tysk handelsselskap, etablerte seg på Ralik-kjeden omkring 1859 og den 22. oktober 1885 kjøpte det tyske keiserrike hele Marshalløyene av Spania. Selskapet forvaltet øyene frem til den 13. september 1886 da området først ble et tysk protektorat, og i 1906 ble en del av Tysk Ny-Guinea.Under første verdenskrig ble området okkupert av Japan i oktober  1914, som i desember 1920 fikk et forvaltningsmandat — det japanske stillehavsmandatet — over området av Folkeforbundet etter Versaillestraktaten i 1919.
Under andre verdenskrig ble øygruppen brukt som militærbase av Japan frem til USA erobret området våren 1944. Deretter havnet øygruppen under amerikansk kontroll. I 1947 ble Marshalløyene, sammen med Karolinene, utnevnt til Trust Territory of the Pacific Islands av FN, og ble forvaltet av USA frem til landets selvstendighet i 1979.
Den 1. mars 1954 ble Rongelap, Ailinginae, Rongrik og Utirik rammet av et radioaktivt nedfall etter en prøvesprengning på Bikiniatollen, ca 165 km mot nordvest, og befolkningen ble evakuert til Kwajaleinatollen. I februar 1957 returnerte befolkningen til der de bodde, til en ny evakuering begynte i 1985, denne gangen til Mejattøyen i Kwajaleinatollen.
I september 1996 ble en avtale med US Department of the Interior (USAs innenriksdepartement), som lovte 45 millioner USD i støtte til innsatser for å muliggjøre en tilbakeflytting av befolkningen til Rongelap.


== Referanser ==


== Eksterne lenker ==
Om Rongelap, med kart
Bilde over Rongelap
Rongelaps internettside Arkivert 30. november 2012 hos Wayback Machine.
Rape (landinndeling)

Rape var en tradisjonell betegnelse for inndeling og måling landområder i fylket Sussex i England i middelalderen. Hver rape var delt inn flere hundreder, altså herred.


== Etymologi ==
«Rape» betyr voldtekt på moderne engelsk, men det moderne ordet har ingenting med det tradisjonelle betegnelsen som går tilbake til før den normanniske erobringen i det angelsaksiske England. En foreslått betydning av ordet er det islandske områdebetegnelsen hreppr, men det ble avvist i New English Dictionary. En mer sannsynlig forklaring er fra det angelsaksiske begrepet rap, moderne engelsk rope, norsk reip (tau), ettersom reip ble benyttet for å måle opp landområder.Ved tiden rundt Dommedagsboken, ca. 1080, var Sussex delt inn i rapene Arundel, Bramber, Chichester, Hastings, Lewes og Pevensey. Hver av disse var sentrert rundt en borg eller festning som hadde en enkel sheriff og gikk som en landstripe, nord-sør, fra grensen av Surrey ned til Den engelske kanal. Festningene Arundel, Bramber og Lewes var lokalisert på steder med utsikt over elvene respektiv Arun, Adur og Ouse, mens ved Chichester, Hastings og Pevensey hadde utsikt over kysten. Denne formasjonen ble opprettet av Vilhelm Erobreren, antagelig for å beskytte ankomsten fra Normandie.


== Referanser ==


== Eksterne lenker ==
The Victoria History of the County of Sussex (organisert ved rape)
M.O.P.

M.O.P., en forkortelse for Mash Out Posse, er en amerikansk hardcore hiphop-duo som består av Billy Danze og Lil' Fame.  Duoen er kjent for en aggressive fremføring som er typisk for begge emceerapperene. Selv om de opprettholder en sterk  tilhengerskare i undergrunnsmiljøer, er de mest kjent for sangen «Ante Up», utgitt på 2000's Warriorz, og som de har hatt suksess med. Gruppen har ofte samarbeidet med DJ Premier.
Fame iblant produserer under navnet Fizzy Womack, og har produsert en betydelig mengde spor på alle M.O.P. utgivelser siden 1996-albumet Firing Squad, samt arbeide for andre artister, inkludert Big Noyd, Teflon og Wu-Tang Clan.


== Referanser ==


== Eksterne lenker ==
(en) M.O.P. – kategori av bilder, video eller lyd på Commons 
(en) M.O.P. på Discogs 
(en) M.O.P. på MusicBrainz 
(en) M.O.P. på Spotify 
(en) M.O.P. på Songkick 
(en) M.O.P. på AllMusic 
M.O.P. på Facebook 
M.O.P. på Myspace
Arkeologiåret 1797

Arkeologiåret 1797 er en oversikt over blant annet utgravninger, fødte og avdøde personer med tilknytning til arkeologi i 1797.


== Utforskninger ==


== Utgravninger ==

Formelle utgravninger fortsetter i Pompeii.


== Funn ==
Graven til kong Johan av England blir gjenoppdaget i Worcester-katedralen foran alteret.
Lurene fra Brudevælte er seks lurer, tre par, om lag 3000 år gamle, som bonden Ole Pedersen finner under graving av torv i Brudevælte Mose, ved Fuglerupgaard nord for Lynge i Nordsjælland.


== Publiseringer ==
Afaiatempelet blir kjent for Vest-Europa ved publikasjonen av Antiquities of Ioni (Fortidsminner fra Jonia), London 1797
James Hutton, en skotte som har blitt kalt «geologiens grunnlegger», publiserer teorier som beskriver at jorden ødelegger og fornyer seg selv en i en uendelig syklus.


== Andre hendelser ==
3. januar – Tre av steinene som utgjør Stonehenge faller på grunn av telehiv.


== Fødsler ==
14. januar – Jacob Christian Lindberg, dansk teolog, språkforsker og numismatiker (død 1857)
23. april – Giuseppe Ferlini, italiensk lege, eventyrer og egyptolog (død 1870)
28. august – Karl Otfried Müller, tysk klassisk filolog som også arbeidet innen antikkens arkeologi og historie (død 1840)
5. oktober – John Gardner Wilkinson, engelsk oppdager, forfatter og pioner egyptolog (død 1875)
27. november – John MacEnery, irsk katolsk prest og tidlig arkeolog (død 1841)


== Dødsfall ==
14. mai – Ireneo Affò, italiensk kunsthistoriker, forfatter og numismatiker (død 1741)
Arkeologiåret 1796

Arkeologiåret 1796 er en oversikt over blant annet utgravninger, fødte og avdøde personer med tilknytning til arkeologi i 1796.


== Utgravninger ==

Romersk fort, vicus (bosetting), brolandkar og andre rester av Hadrians mur blir gravd ut i Chesters, England.
Formelle utgravninger fortsetter i Pompeii.


== Funn ==
(Sommer): Ribchester-depotfunn og hjelm funnet i Lancashire.


== Fødsler ==
24. februar – Bernardo Quaranta, italiensk arkeolog og epigraf (død 1867)
9. oktober – Joseph Bonomi den yngre, engelsk billedhugger, kunstner, egyptolog og museumskurator (død 1878)
Wilhelm Adolf Becker, tysk arkeolog og historiker (død 1846)
		


== Referanser ==
Madison De La Garza

Madison Lee De La Garza (født 28. desember 2001 i Dallas i Texas) er en amerikansk skuespiller. De La Garza er best kjent for å spille Juanita Solis i Frustrerte fruer. Hun er den yngre halvsøsteren til sanger Demi Lovato.


== Tidlig liv og familie ==
Madison De La Garza er datter av Ford forhandlersjef James Edward «Eddie» De La Garza og tidligere countrysanger og Dallas Cowboys Cheerleader Dianna De La Garza (født Dianna Hart den 8. august 1962). Eddie er av meksikansk opphav. Hun har to eldre halvsøsken gjennom Diannas første ekteskap med Patrick Martin Lovato (1960–2013), Dallas Lovato (født 4. februar 1988) og Demi Lovato (født 20. august 1992).


== Karriere ==
Madison De La Garzas mest fremtredende rolle var Juanita Solis på Frusterte fruer. I tillegg spilte hun en yngre versjon av halvsøsken Demi Lovatos karakter Sonny Munroe i «Kakemonstrene», en episode av Sonnys sjanse.Hun har også spilt på Bad Teacher-serien som Kelsey, en tilbakevendende rolle i serien. De La Garza har også en kortfilm som heter Subject 16 på YouTube.
Hun har en YouTube-kanal.


== Filmografi ==


=== Film ===


=== Fjernsyn ===


=== Internett ===


== Referanser ==


== Eksterne lenker ==
(en) Madison De La Garza på Internet Movie Database 
(fr) Madison De La Garza på Allociné 
(en) Madison De La Garza hos The Movie Database 
(en) Madison De La Garza på Twitter 
(en) Madison De La Garza på Instagram
Tone Skedsmo

Tone Skedsmo (født 14. januar 1946, død 10. juni 2002) var en norsk kunsthistoriker og museumsdirektør. Skedsmo var direktør ved Nasjonalgalleriet fra 1995 til 2000.Skedsmo var utdannet magister i kunsthistorie ved Universitetet i Oslo i 1976. Hennes avhandling hadde tittelen To norske kunstsamlere ved århundreskiftet : Olaf Schou og Rasmus Meyer. Skedsmo ble ansatt ved Nasjonalgalleriet i 1978. Hun var fra 1977 redaksjonssekretær for Norsk kunstnerleksikon og senere medlem av redaksjonsrådet. Hun skrev flere artikler for leksikonet og la ned et viktig arbeid. Tone Skedsmo var redaktør for tidsskriftet Kunst og kultur 1989-96.
I 1996 ble Skedsmo utnevnt til kommandør av Republikken Italias fortjenstorden.


== Bibliografi ==

(no) Publikasjoner av Tone Skedsmo i BIBSYS


== Referanser ==
Svein Aasmundstad

Svein Aasmundstad (født 13. januar 1935 i Trondheim, død 10. april 2012) var den første direktøren i Kredittilsynet, som ble opprettet i 1987. Han hadde stillingen til 1992, da han måtte gå av etter uenighet med styret om tilsynets arbeid.Aasmundstad var jurist og hadde flere lederstillinger innen offentlig administrasjon. Han var finansrådmann i Trondheim fra 1973 til 1976, fylkesrådmann i Oppland fra 1976 til 1987, avbrutt av en periode som statssekretær i Samferdselsdepartementet i regjeringen Nordli fra 1979 til 1980. Han var administrerende direktør for arbeidsgiverforeningen NAVO fra 1994 til 1995.


== Referanser ==


== Eksterne lenker ==
(no) Svein Aasmundstad hos Norsk senter for forskningsdata 
(no) Svein Aasmundstad hos snl.no
Arkeologiåret 1788

Arkeologiåret 1788 er en oversikt over blant annet utgravninger, fødte og avdøde personer med tilknytning til arkeologi i 1788.


== Utgravninger ==

Formelle utgravninger fortsetter i Pompeii.


== Fødsler ==
14. februar – Milota Zdirad Polák, tsjekkisk poet og pedagog som deltok i utgravningene av Pompeii (død 1856)
28. april – Charles Robert Cockerell, britisk arkitekt og arkeolog (død 1863)
16. mai – Francesco Iavarone. italiensk teolog, katolsk biskop og arkeolog (død 1854)
10. september – Jacques Boucher de Crèvecœur de Perthes, fransk geolog og antikvar, kjent for oppdagelser av Flintverktøy i Sommedalen (død 1868)
10. november – Vincenzo Andriani, italiensk lege og arkeolog (død 1851)
17. desember – Giovanni Battista Giani, italiensk arkeolog (død 1859)
20. desember – Christian Jürgensen Thomsen, dansk arkeolog (død 1865)
Domenico Spinelli, italiensk samler og arkeolog (død 1863)


== Dødsfall ==
2. februar –  James Stuart, skotsk arkeolog, arkitekt og kunstner (født 1713)
Claude-Étienne Savary, fransk orientalist og pioner innen egyptologi (født 1750)


== Referanser ==
Arkeologiåret 1787

Arkeologiåret 1787 er en oversikt over blant annet utgravninger, fødte og avdøde personer med tilknytning til arkeologi i 1787.


== Utgravninger ==
Formelle utgravninger fortsetter i Pompeii.


== Fødsler ==
24. januar – Christophe-Paulin de La Poix de Fréminville, fransk marinekommandør, naturforsker og arkeolog (død 1848)
25. januar – Jean Antoine Letronne, fransk historiker, orientalist og arkeolog (død 1848)
8. mars – Sven Nilsson, svensk zoolog, geolog og arkeolog (død 1883)
26. mars – Pietro Bianchi, sveitsisk arkitekt, ingeniør og arkeolog (død 1849)
7. mai – Jacques Viger, kanadisk politiker, journalist, forfatter, offiser og arkeolog (71, død 1858)
13. september – Edward Blore, britisk landskaps- og arkitekturkunstner, arkitekt og antikvar (død 1879)
John Adamson, engelsk antikvar (død 1855)


== Dødsfall ==
…

		


== Referanser ==
Arkeologiåret 1786

Arkeologiåret 1786 er en oversikt over blant annet utgravninger, fødte og avdøde personer med tilknytning til arkeologi i 1786.


== Utforskninger ==

Antonio Bernasconi og oberst Antonio del Rio undersøker ruinene i Palenque, og lager det første kartet av funnstedet og noen overfladiske utgravninger.


== Utgravninger ==
Formelle utgravninger fortsetter i Pompeii.


== Andre hendelser ==
Runesteinen fra Veum kirke blir første gang beskrevet av Hans Jacob Wille. Steinen er senere gått tapt.
Veumsteinen blir første gang beskrevet av Hans Jacob Wille.


== Fødsler ==
1. november – Ernst Heinrich Toelken, tysk klassisk arkeolog, filosof og kunsthistoriker (død 1869)


== Dødsfall ==
Ignazio Paternò Castello, italiensk arkeolog og mesén (født 1719)
Arkeologiåret 1789

Arkeologiåret 1789 er en oversikt over blant annet utgravninger, fødte og avdøde personer med tilknytning til arkeologi i 1789.


== Utforskninger ==


== Utgravninger ==
Formelle utgravninger fortsetter i Pompeii.


== Funn ==
Depotfunnet ved Stony Stratford blir oppdaget i England.


== Publiseringer ==
Saggio di lingua Etrusca av Luigi Lanzi.


== Andre hendelser ==


== Fødsler ==
9. mars 1789/1790 – Desiré-Raoul Rochette, fransk klassisk arkeolog (død 1854)
Achile Deville, fransk arkeolog (død 1875)
Edmund Tyrell Artis, britisk pioner innen paleobotanikk og arkeologi (død 1847)


== Dødsfall ==
29. september – Annibale degli Abati Olivieri, italiensk arkeolog, numismatiker og bibliofil (født 1708)


== Referanser ==
Arkeologiåret 1785

Arkeologiåret 1785 er en oversikt over blant annet utgravninger, fødte og avdøde personer med tilknytning til arkeologi i 1785.


== Utgravninger ==

Formelle utgravninger fortsetter i Pompeii.


== Publiseringer ==
Ingeniøren Diego Ruiz besøker og publiserer den første beretningen om El Tajín.


== Fødsler ==
24. november – August Böckh, tysk klassisk filolog og arkeolog (død 1867)


== Dødsfall ==
1. februar – Paolo Maria Paciaudi, italiensk predikant, arkeolog, bibliotekar og antikvar (født 1710)
28. mars – Philipp Daniel Lippert, tysk arkeolog og tegner (82, født 1702)
21. august – Mario Guarnacci, italiensk lærd og arkeolog (født 1701)
Giuseppe Allegranza, italiensk arkeolog og prest (født 1713)


== Referanser ==
Petter J. Drefvelin

Petter J. Drefvelin (født i 1946) er en norsk siviløkonom utdannet fra Norges Handelshøyskole i Bergen. Han er ekspedisjonssjef i Same- og minoritetspolitisk avdeling i Arbeids- og inkluderingsdepartementet. Han har tidligere blant annet vært ekspedisjonssjef i Sosialdepartementet og i Kommunal- og regionaldepartementet.
I perioden fra 1996 til 2001 var han direktør for Utlendingsdirektoratet (UDI). Han valgte å gå av som direktør etter at et konsulentfirma kom med en rapport som inneholdt sterk kritikk av direktoratet. Da han gikk av sa han: «Det er en uvanlig tøff jobb å være leder av UDI.» Da han gikk ut døren fikk han 250 roser av sine medarbeidere. Han var en populær sjef, for et upopulært direktorat. I forbindelse med UDI-saken fikk journalist Trond Sundnes i Verdens Gang Skup-prisen for dekningen av saken som førte til Petter J. Drefvelin sin avgang.


== Referanser ==


== Kilder ==
www.regjeringen.no om Petter J. Drefvelin
Arkeologiåret 1784

Arkeologiåret 1784 er en oversikt over blant annet utgravninger, fødte og avdøde personer med tilknytning til arkeologi i 1784.


== Utgravninger ==
Formelle utgravninger fortsetter i Pompeii.


== Fødsler ==
1. januar – Michail Baratajev, russisk byråkrat, numismatiker og adelig (død 1856)
4. juni – Adam Czarnocki, polsk arkeolog og filolog innen slavistikk (død 1825)
25. juli – Richard William Howard Vyse, britisk soldat, antropolog og egyptolog (død 1853)
4. november – Friedrich Gottlieb Welcker, tysk klassisk filolog og arkeolog (død 1868)
24. november – Johann Ludwig Burckhardt, sveitsisk orientalist og oppdager, «gjenoppdaget» oldtidsbyen Petra (død 1817)
28. desember – Wilhelm Wachsmuth, tysk historiker og oldtidsforsker (død 1866)
Carlo Ottavio Castiglioni, italiensk filolog, orientalist og numismatiker (død 1849)


== Dødsfall ==
1. september – Jean-François Séguier, fransk botaniker, historiker, bibliograf, antikvar og arkeolog (80, født 1703)
2. september – Giovanni Battista Antonio Visconti, italiensk arkeolog (61, født 1722)
		


== Referanser ==
Agens (naturvitenskap)

Agens er et kjemisk stoff, organisme eller kraft som er i stand til å forårsake en forandring. Ordet stammer fra det latinske ordet agere. I medisinen er for eksempel en farmakologisk agens en kjemisk substans med en biologisk effekt. En bakterie kan også være en sykdomsfremkallende agens.
Kinas riksvei 105

Kinas riksvei 105 (G105 eller Guodao 207) er en viktig hovedvei i Folkerepublikken Kina som løper fra Beijing i nord til Zhuhai  (provinsen Guangdong i sør. Den er ført innom blant annet større byer som Langfang, Tianjin, Dezhou, Jining, Jiujiang, Nanchang, Ji'an og Guangzhou. Lengden er på om lag 2 717 km, og på kartet ser den ut som en nesten snorrett strek fra Beijing til Guangzhou.
Over Lotusbroen knytter den an til Cotai i Macaos sørlige deler.


== Rute og distanser ==
Arkeologiåret 1773

Arkeologiåret 1773 er en oversikt over blant annet utgravninger, fødte og avdøde personer med tilknytning til arkeologi i 1773.


== Utforskninger ==
Don Ramon de Ordoñez y Aguilar undersøker ruinene i Palenque og sender en rapport til den øverste myndigheten i Antigua Guatemala.


== Utgravninger ==
Formelle utgravninger fortsetter i Pompeii.


== Fødsler ==
19. april – Pier Vittorio Aldini. italiensk numismatiker, antikvar og arkeolog (død 1842)
4. juni – Benoni Friedländer, tysk privatlærer og myntsamler (død 1858)
13. juni – Thomas Young, engelsk fysiker, lege og hieroglyftyder (død 1829)
1769 eller 1773 - Martin Friedrich Arendt, dansk antikvar og runolog (død 1823)


== Dødsfall ==
5. april – Daniel von Bergen, dansk dommer, numismatiker og samler av historiske materialer (født 1724)
20. august - Enrique Flórez, spansk historiker og numismatiker (født 1701)
		
		


== Referanser ==
Agens

Agens kan vise til:

Agens (språkvitenskap)
Agens (naturvitenskap)
Agens (Gascogne)
Inger Inadomi

Inger Martine Inadomi (født Haldås 22. desember 1937, død 6. februar 2010) var en norsk diplomat, programredaktør og nestsjef i NRK Fjernsynet.
Hun startet sin karriere som journalist i radioen og var blant annet sju år i Dagsnytt. Hun arbeidet en periode i Utenriksdepartementet. Inadomi har vært ambassaderåd ved den norske ambassade i New Delhi og underdirektør i NORAD. I 1988 gikk hun tilbake til NRK i stillingen som programredaktør.
Hun var gift med universitetslektor i japansk Masahiko Inadomi, og er mor til Henrik Makoto Inadomi.


== Referanser ==
Francisco de Almeida

Francisco de Almeida, (født 1450 i Lisboa, død 1. mars 1510 ved Taffelberget), var en portugisisk sjøfarer og oppdager. Han vant sin første krig i krigen mot maurerne og erobringen av Granada i 1492. 


== Liv og virke ==


=== Herkomst, bakgrunn ===
Francisco de Almeida nedstammet fra en gammel portugisisk adelsfamilie, Herrene av Abrantes. Hans far, Lopo de Almeida, var den første greve (conde) av Abrantes, og som medlem an Kongens Råd finansminister (vedor da fazenda) for kong Alfonso V av Portugal. Også flere av hans søsken innehadde viktige embeder; slik var en av hans brødre, Diogo Fernandes de Almeida, prior av Crato, og en annen, Pedro de Almeida, komtur for Avis-ridderne, og en tredje var biskop av  Coimbra.
Francisco de Almeida var gift med Brites Pereira. De fikk to barn. Dessuten hadde han en rekke uekte barn.


=== Militær ===
Som vanlig var i hans kretser innledet Francisco de Almeida en militær karriere allerede i gansku ung alder. I 1476 deltok han i slaget ved Toro; han kjempet på forskjellige steder i Marokko og deltok i 1492 i den kristne erobring av Granada på kastiljansk side.


=== Koloniene ===
Almeida ble i 1505 utvalgt av kong Manuel I til den å bli den første visekongeen i Portugisisk India (fra starten var den posten tiltenkt Tristão da Cunha, men Almeida ble valgt i stedet), og Almeida forlot derfor Lisboa den 25. mars 1505 med 21 fartøy.
Han seilte så rundt Kapp det gode håp, og kom til slutt til den østafrikanske byen Kilwa Kisiwani, og bygde der et fort. Siden fortsatte han til Kenya og byen Mombasa. Men målet til Almeida var hele tiden India, og ved ankomsten til India slo han leir i Cochin. 
Da Afonso de Albuquerque kom seilende til Cochin for å avløse Almeida som visekonge, vegret Almeida seg for å godkjenne de kongelige dokumentene som Albuquerque hadde med seg, og kastet Albuquerque i fengsel. Det var først når den portugisiske troppen kom noen måneder senere at Almeida bøyde seg, og begynte hjemreisen til Portugal. Han nådde imidlertid ikke dit, da han ble drept av khoikhoi-folket ved en strand i Sør-Afrika.


== Referanser ==


== Eksterne lenker ==
The Story of Almeida, by Ian D. Colvin, The Baldwin Project
Paul Lunde, The coming of the Portuguese, 2006, Saudi Aramco World
Knot of Stone: the day that changed South Africa's History, 2011, by Nicolaas Vergunst, Arena Books, UK Arkivert 24. mars 2012 hos Wayback Machine.
Trygdekontoret

Trygdekontoret er et norsk temastyrt talkshow og debattprogram med Thomas Seltzer som har gått på NRK-TV siden 2009. Programmet gikk opprinnelig på NRK3, men ble etterhvert flyttet til NRK1.  
Etter at NRK ble påført ekstra kostnader i forbindelse med avviklingen av finalen i Eurovision Song Contest 2010, ble programmet flyttet til radio etter tredje sesong. En radioversjon av programmet gikk på P3 i perioden november 2010 til februar 2011 før programmet ble flyttet tilbake til NRK3 hvor fjerde sesong for TV startet 22. februar 2011.
Deler av Motorhead-låten «Metropolis» ble brukt som programmets vignett de første årene.
Hver episode avsluttes med at deltakerne og publikum i kor roper ut «Stay trygda!»
Programmet har fått tre Gullrute-priser: Seltzer ble kåret til beste mannlige programleder i 2012 og 2013 mens programmet ble kåret til beste underholdningsprogram under Gullruten 2015. 


== Episoder ==
Se Liste over episoder av Trygdekontoret
Se Liste over Trygdekontoretdokumentarer


== Referanser ==


== Eksterne lenker ==
Serien på NRK Nett-TV